ভীম ভবানীর দৌলতে রাম পরিবারের সাথে যুধিষ্ঠির পরিবারের কিছু কিছু পরিচয় হয়েছে। ও বেচারারাও ভাগ্যের হাতে মার খেয়ে বনে বনে ঘুরে বেড়াচ্ছে! মাঝে মধ্যে দুই পরিবারের সদস্যরা ইতিউতি বেড়িয়ে আসে, রান্নার দেওয়া থোয়া হয়। দ্রৌপদীর রান্নার হাতখানা খাসা। ভীমের আবার মুখে ভেজ রোচে না, তাই পশু পাখির খোঁজে সে এদিক ওদিক ঘোরে। ভীমের আজকাল মনে হয় কেউ বা কারা যেন অষ্টপহর তাদের উপর নজর রেখে চলেছে!